**DĖL DAINOROS MINEIKIENĖS ATLEIDIMO IŠ ROKIŠKIO R. KAVOLIŠKIO MOKYKLOS-DARŽELIO DIREKTORĖS PAREIGŲ**

2018 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 55 straipsnio 1 dalimi, ir atsižvelgdama į Dainoros Mineikienės 2018 m. birželio 5 d. prašymą,

Rokiškio rajono savivaldybės taryba n u s p r e n d ž i a:

1. Atleisti Dainorą Mineikienę 2018 m. liepos 9 d. iš Rokiškio r. Kavoliškio mokyklos-darželio direktorės pareigų ir nutraukti 2017 m. gegužės 31 d. sudarytą darbo sutartį Nr. PDS-24 darbuotojos prašymu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Dainorai Mineikienei atleidimo iš pareigų dieną darbo užmokestį ir kompensaciją už nepanaudotas kasmetines atostogas (13 darbo dienų už 2017 m. birželio 1 d.–2018 m. gegužės 31 d. darbo laikotarpį ir 4,27 darbo dienos už 2018 m. birželio 1 d.–2018 m. liepos 9 d. darbo laikotarpį);

2.2. atlikti darbo sutarties su Dainora Mineikiene nutraukimo įforminimą;

2.3. sudaryti Rokiškio r. Kavoliškio mokyklos-darželio reikalų perdavimo komisiją.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL DAINOROS MINEIKIENĖS ATLEIDIMO IŠ ROKIŠKIO R. KAVOLIŠKIO MOKYKLOS-DARŽELIO DIREKTORĖS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Dainorą Mineikienę iš Rokiškio r. Kavoliškio mokyklos-darželio direktorės pareigų (darbo sutarties nutraukimas darbuotojos prašymu).

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

 **Sprendimo projekto esmė.**

Dainoros Mineikienės atleidimas iš Rokiškio r. Kavoliškio mokyklos-darželio direktorės pareigų ir atsiskaitymas su ja atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu*.*

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos prašymo tenkinimas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Atsiras laisva darbo vieta, bus paskelbtas konkursas Rokiškio r. Kavoliškio mokyklos-darželio direktoriaus pareigoms eiti. Rajono gyventojai, kurie atitiks kvalifikacinius reikalavimus švietimo įstaigos vadovui, galės dalyvauti konkurse.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė